|  |  |
| --- | --- |
| Studienævn for Litteraturvidenskab og  Kulturstudier | |
| **Emne:** | Referat fra møde i studienævn for Litteraturvidenskab og Kulturstudier |
| **Dato og tidspunkt:** | 11. november 2020 kl. 10.15-12.00 |
| **Sted:** | Zoom |
| **Deltagere:** | Søren Frank (SF), Adam Paulsen (AP), Anne Klara Bom (AB), Martin Hemmje Østergaard (MØ), Line Jørgensen (LJ), Signe Østergaard Christensen (SØ) |
| **Afbud fra:** | Sten Pultz Moslund (SM), Mervan Erdem (ME), Charlotte Kroløkke (CK), Signe Amalie Larsen (SL), Jeanet Dal (JD) |
| **Referent:** | Ingelise Nielsen (IN) |

Mødet var flyttet fra den 4. november 2020 til den 11. november 2020 på grund af sygdom.

|  |  |  |
| --- | --- | --- |
| **Dagsorden**  **1. Godkendelse af dagsorden**  Dagsordenen blev godkendt.  **2**. **Orientering om godkendt referat fra møde i studienævnet den 30. september 2020**  Det godkendte referat blev taget til efterretning.  **3. Meddelelser**  *a) Studienævnsformand*  - Studienævnsformanden gennemgik uddannelsesregnskabet i korte træk. Kulturstudier og tilvalget Æstetik og kulturanalyse ligger nogenlunde i balance, og har samtidig en pæn fastlærerdækning med 87%. Tilvalget Kommunikation, retorik og formidling er det tilvalg, som kører økonomisk bedst. Der er kun en fastlærerdækning på 24%, men det er uproblematisk på tilvalgene, hvor man ofte tilknytter folk udefra med en særlig relevant faglighed. Litteraturvidenskab har et stort underskud på kr. 900.000 på trods af, at der kun er en fastlærerdækning på 64%. Den lave fastlærerdækning skyldes, at regnskabet stadig baserer sig på den tidligere studieordning (udfaset F2019), hvor sprogfærdighedskurserne blev dækket af en underviser udefra. Ved seneste studieordningsreform (implementeret E2019) blev timetallet sat væsentligt ned, så vi har en formodning om, at næste års uddannelsesregnskab viser forbedrede tal.  - Der er startet en proces med at revidere censorkorpsenes struktur, hvor man ser på, om der er for mange censorkorps og om nogle af dem eventuelt kan slås sammen.  *b) Studieleder Kulturstudier*  - Man planlægger at afholde møde med aftagerpanelet i januar.  *c) Studieleder Litteraturvidenskab*  - Litteraturvidenskab har afholdt studiepraktik online, hvor der deltog 6-7 studerende. Det er cirka halvdelen af, hvad vi plejer at være, når der er fysisk fremmøde. Der blev lavet et program, hvor de studerende dels talte med studerende, dels mødtes med studieleder og overværede nogle undervisningstimer. Det forløb fint.  - På seneste uddannelsesrådsmøde var der fokus på de studerendes arbejdstid, og prodekanen oplyste, at direktionen vil bede uddannelser, hvor de studerende indrapporterer en samlet arbejdstid på 35 timer eller mindre, om at kikke deres studieordning igennem for at tilføje tiltag, som kan øge studieintensiteten. Direktionen tager her udgangspunkt i den undersøgelse, der ligger i Uddannelseszoom, og her rapporterer de studerende af ukendte grunde en højere studieintensitet end i vore interne undersøgelser. I uddannelseszoom er Litteraturvidenskab således noteret med en gennemsnitlig arbejdstid på 39 timer om ugen (mod 28 timer i vore interne undersøgelser), og bliver derfor nok ikke omfattet af dette tiltag. Kulturstudier står i uddannelseszoom med en studieintensitet på 35 timer, og skal derfor formodentligt heller tilføje studieintensitetsfremmende tiltag til studieordningen. Studienævnet diskuterede det uhensigtsmæssige i, at vore interne undersøgelser på dette område viser så forholdsvis lav studieintensitet, og havde en formodning om, at det skyldes, at spørgsmålene var formuleret på en måde, så de studerende ikke indrapporterer deres reelle arbejdstid.  - It's Learning bliver implementeret fra forårssemesteret, og KRoF har deltaget i piloten. For alle undervisere vil der blive arbejdsændringer i forhold til Blackboard, og underviserne kan forvente at blive indkaldt til frivillige informationsmøder, og det bliver også muligt at booke en studentermedhjælper til individuel oplæring i systemet. Eksamener kører som hovedregel i Digital Eksamen, så skiftet vil ikke påvirke eksamensafviklingen.  -  Studielederen har godkendt valgfag til fællesudbuddet på bacheloruddannelsen i Litteraturvidenskab, og fagene er valgt ud fra en åben tilgang, hvor de studerende har mulighed for at præge deres uddannelse med fag, som ikke i snæver forstand er litteraturvidenskabsfaglige, f.eks. valgfaget Projektledelse.  - I sidste øjeblik (og efter de officielle deadlines) er Jon Helt Haarders valgfag om ghettolitteratur blevet skiftet ud med et valgfag af Dag Heede om querteori. Det skyldes et hensyn til timefordelingen. Studienævnet bemyndigede studielederen til at godkende denne ændring.  *d) De studerende*  - MØ har som studiegruppefacilitator været ude i studiegrupperne, og har blandt andet forhørt sig om, hvordan de har med den lidt specielle opstart, som coronakrisen har medført. Der er mange, som giver udtryk for, at der mangler noget, især på det sociale område. Det kunne være gavnligt, hvis man i dette semester kunne planlægge et socialt arrangement med plads til alle, f.eks. at se en film eller lave en litteraturquiz. AB mente i den forbindelse, at det er påfaldende, at ledelsen i denne krisetid har fokus på studieintensitet, og ikke på de studerendes mentale sundhed. Midtvejsevalueringerne viser tydeligt, at situationen påvirker de studerendes engagement, og det kan nemt ende med et efterslæb af sygemeldinger. MØ tilføjede, at tutorerne får at vide, at de ikke må opfordre til sociale arrangementer, og når rusturen er udsat til foråret, så har de ligeledes fået at vide, at den så skal kaldes noget andet - for de studerende må ikke få indtrykket af, at studiestarten har været amputeret.  SF anførte, at ledelsen prioriterer fremmøde med fagligt indhold, og det ikke tilladt at afholde sociale arrangementer, men vi kan jo godt rejse spørgsmålet, om det også fremover skal være sådan. **SF vil gå videre til fakultetet med en opfordring til at sætte mental sundhed øverst på dagsordenen**. Desuden er der godt nyt i forhold til, at det i forårssemesteret både på Litteraturvidenskab og Kulturstudier bliver muligt at gennemføre størstedelen af undervisningen på første årgang med fuldt fysisk fremmøde.  - I forhold til det kommende valg til studienævnet, oplyser LJ at hun har kendskab til fire studerende, som gerne vil stille op for Kulturstudier. MØ kender til tre fra 19-årgangen, som gerne vil stille op for Litteraturvidenskab.  *e) Andre*  - Ingen meddelelser. |  |  |
| **4. Merit og dispensationsansøgninger**  - Studienævnet diskuterede skabeloner over uddannelsesforløb, som viser præcedens for afgørelse om særlige prøvevilkår til handicappede studerende, jf. handicaphyrdebrevet. Typisk gives forlænget tid ved bundne hjemmeopgaver, skriftlige stedprøver og ved forberedelse til mundtlig eksamen. Typisk gives ikke forlænget tid ved frie hjemmeopgaver, portfolioeksamener, mundtlige eksamener uden forberedelse og bachelorprojekter, da man mener, at disse eksamensformer giver en fleksibel mulighed for at kompensere for funktionsnedsættelse.  Studienævnet enedes om at anlægge en ensartet praksis ved forlænget tid, og som udgangspunkt give 50% forlængelse, dog altid efter en individuel vurdering af ansøgningen. Studienævnet diskuterede praksis for at give forlænget tid ved frie hjemmeopgaver og speciale. Holdningen var umiddelbart, at frie hjemmeopgaver, hvor der et stykke ind i semesteret skal godkendes petitum og problemformulering, skal have længere tid. Specialer skal også, da de studerende i fire måneder ikke skal lave andet end specialet, hvorfor handicappede studerende får brug for forlænget tid for at blive ligestillet med andre. Frie hjemmeopgaver uden individuelt pensum er typisk så korte og kan skrives i løbende i semestret, så her vil det ikke give mening at give forlænget tid. Desuden var det studienævnets holdning, at studerende, som går til eksamen i en gruppe, ikke kan påregne at kunne få forlænget tid, da forlængelsen baserer sig på en individuel vurdering, og alle i gruppen skal kunne gå til eksamen med lige vilkår.  Faggruppen for Litteraturvidenskab og faggruppen for Kulturstudier vil få præsenteret disse overvejelser, og tilbagemeldingerne vil blive inkorporeret i studienævnets fremtidige behandling af ansøgninger om særlige prøvevilkår.  Studienævnet diskuterede kort muligheden for, ved studieordningsrevisioner, at medtænke fordelingen over semestre for prøveformer, hvor handicappede studerende kan få særlige prøvevilkår.  Studenteransøgningerne blev derefter behandlet. Se det lukkede referat.  **5. Sager til behandling eksamen**   * 1. *Afholdelse af eksamener ved vintereksamen 2020/2021*   Studienævnet har **ved skriftlig høring godkendt**, at der søges om dispensation til at afholde fl.g. mundtlige prøver med fysisk fremmøde: BA Litteratur: Litteratur og aktuelle udfordringer, Kulturstudier: Kulturteori- og historie og Kulturformidlingsprojekt. **Studienævnet vurderede, at der for de resterende mundtlige eksamener ikke var behov for ændringer af eksamensbestemmelserne.**  **6. Sager til behandling undervisning**   * 1. *Decentral evaluering af studiestart BA Litt*   Den decentrale studiestartsevaluering blev kun besvaret af 17 ud af 42, og vi skal bestræbe os på at få svarprocenten højere op næste år. Der er en udbredt tilfredshed med studiestarten; dog nævner enkelte utilfredshed med rundvisningen, hvilket kan forklares med, at der var mange coronarestriktioner på dette område. Et nyt element i studiestarten var et fagligt oplæg, og det får ros. **Studienævnet tog gennemgangen til efterretning.**   * 1. *Midtvejsevaluering Kultur og Formidling*   Jf. det nye evalueringskoncept skal fokus fremover være på slutevalueringerne. SF foreslog derfor, at midtvejsevalueringerne primært bliver behandlet af studielederen, som kun ved eventuelle problemer kan vælge at bringe sagen ind i studienævnet. **Studienævnet tilsluttede sig dette.**  På Kulturstudier viser midtvejsevalueringen, at de studerende er påvirkede at coronasituationen. **Studienævnet noterede sig, at der generelt - på både Litteraturvidenskab og Kulturstudier - er coronarelaterede udfordringer på holdene. Udfordringerne relaterer sig til de studerendes sociale trivsel og studiemæssige engagement.**   * 1. *Midtvejsevaluering Litteraturvidenskab*   Midtvejsevalueringerne ser pæne ud på Litteraturvidenskab, men det ser dog ud til, at nogle af de nye studerende har problemer med at forstå eksamensformen i foredragsrækkerne. Der er ikke meget tid i undervisningen til at metakommunikere om dette; det blev forsøgt gjort ved studiestarten, hvor den pågældende underviser dog ikke deltog. **Studienævnet tog gennemgangen til efterretning.**   * 1. *Undervisning F21*   På Litteraturvidenskab bliver meget af undervisningen i foråret 21 med fuldt fysisk fremmøde. Det skyldes, at holdene har en størrelse, hvor der er bedre mulighed for at finde lokaler med plads til alle. På andet semester er der nogle hold med fremmøderul, men ellers er der mere eller mindre fuldt fysisk fremmøde. På KRoF er der, på grund af det projektorientede forløb, kun undervisning om fredagen, hvor der undervises i to fag. Her er det ene fag med fremmøderul, og det andet er med fysisk fremmøde. Der er reserveret et lokale, så også de studerende, som skal følge undervisningen online under fremmøderullet, kan være på campus - da der ikke er indlagt rejsetid mellem de to fag.  På Kulturstudier bliver der undervisning med fuldt fysisk fremmøde på tilvalgsuddannelsen i Æstetik og Kulturanalyse på 6. semester i Gennemsigten 1. På Kultur og Formidling er der kun fysisk undervisning i Kulturpolitik og institutionsanalyse i lokale U50A. Kulturanalytisk metode samt Metodeprojekt afvikles med online undervisning.  På Kulturstudier har man haft bemandingsproblemer, da en underviser har sagt op. Det ser ud til, at der muligvis vil blive slået en stilling op i det nye år.  **Studienævnet tog gennemgangen til efterretning.**  **7. Sager til behandling studieordninger**   1. *Indkaldelse af ændringer til studieordningerne med ikrafttrædelse 1. september 2021*   SF orienterede om fakultetet procesgennemgang af forløbet for studieordningsændringer. KRoF varsler ændringer, og på Litteraturvidenskab overvejer man ændringer i forhold til det udbudte timetal på bacheloruddannelsen. Noget tyder på, at det stresser de studerende, at de skal følge fem fag på tredje og fjerde semester, og her kan vi overveje en sammenlægning af fag, f.eks. at slå de to 5 ECTS-valgfag sammen til et valgfag på 10 ECTS og slå Litteraturteori- og metode 1 og 2 sammen til et fag på 10 ECTS. Desuden er flere af vores 5 ECTS-fag udbudt som 3-timers kurser, og nogle af vores 10 ECTS-fag er 4-timers kurser - hvor det almindelige er, at 5 ECTS-fag er på 2 timer, og 10 ECTS-fag er på 3 timer. MØ kommenterede, at de studerende på tredje semester giver udtryk for, at de fem fag giver en stor arbejdsbyrde; men samtidig mener de, at der ikke er undervisningstimer nok, da ikke alle læste tekster bliver gennemgået i undervisningen. SF mente, at det kan skyldes, at nogle undervisere lægger for stor læsebyrde ind i 5 ECTS-fagene.  **Studienævnet besluttede at tage sagen op igen på decembermødet. Inden da skal faggrupperne beslutte, om de vil foretage studieordningsændringer, og eventuelle ændringer skal derefter være klar til godkendelse på januarmødet.**   1. *Samarbejde mellem de humanistiske uddannelser med henblik på at sikre fakultetets samlede økonomi*   **Studienævnet godkendte oplægget.**  **8. Sager til behandling kvalitetspolitik**   1. *Evalueringskonceptet godkendes*   Studienævnet diskuterede, hvordan den mundtlige midtvejsevaluering skulle foregå - og **blev enige om**, at det var vigtigt, at det i evalueringsstrategien udtrykkeligt står, at det er en studerende, der er ordstyrer og referent ved midtvejsevalueringen, og at underviser forlader lokalet mens diskussionen står på. Dette for at sikre, at evalueringen ikke bliver unødigt styret af underviser.  Studienævnet diskuterede også ordlyden i det obligatoriske spørgsmål om formål, og blev enige om at slette tilføjelsen om verdensvendthed.  **Derefter blev den nye evalueringsstrategi godkendt.**   1. *Godkendelse af reviderede årshjul 2020/2021*   **Studienævnet godkendte de reviderede årshjul.**  **9. Andre sager til behandling**   * 1. *Høring af anbefalinger om medbestemmelse og medinddragelse*   **Studienævnet tog orienteringen til efterretning og havde ingen kommentarer**.   * 1. *Regnskab for Studienævn for Litteraturvidenskab og Kulturstudier*   Studienævnet tog orienteringen til efterretning og havde ingen kommentarer.  **10. Eventuelt**  Intet under eventuelt. |  |  |